hvordan renholder jeg en tandbro?
broen skal børstes som dine almindelige tænder. der kan ikke gå hul i broen, men der kan gå hul i tanden under broen, hvis der sidder belægninger for længe langs tandkødsranden, dér hvor broen møder tanden. ligeledes vil der kunne komme tandkødsbetændelse og paradentose på bropillerne hvis de ikke holdes rene.

derudover anbefaler vi, at du kommer ind i mellemrummet på hver side af bropillerne og holder rent, og evt. også ind under mellemleddet hvis det er muligt. da broen hænger sammen, kan du dog ikke bruge almindelig tandtråd. dette kan i stedet gøres med små flaskerensere (interdentalbørster) eller med en speciel tandtråd kaldet superfloss.